**Návrh**

**VYHLÁŠKA**

**Úradu pre reguláciu sieťových odvetví**

z ........ 2024,

**ktorou sa ustanovujú podrobnosti uplatňovania požiadaviek na zariadenia na výrobu elektriny v oblasti frekvenčného nastavenia zariadení na výrobu elektriny**

Úrad pre reguláciu sieťových odvetví (ďalej len „úrad“) podľa § 95 ods. 2 písm. q) zákona   
č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“) ustanovuje:

# **§ 1**

# **Predmet úpravy**

Táto vyhláška upravuje podrobnosti uplatňovania požiadaviek na zariadenia na výrobu elektriny v oblasti frekvenčného nastavenia zariadení na výrobu elektriny a termín predloženia správy o monitorovaní plnenia požiadaviek za predchádzajúci rok.

# **§ 2**

# **Oblasť frekvenčného nastavenia zariadení na výrobu elektriny**

Oblasťou frekvenčného nastavenia zariadení na výrobu elektriny sa rozumie frekvencia v stanovenom rozmedzí podľa osobitného predpisu.[[1]](#footnote-2))

# **§ 3**

# **Stanovenie požiadaviek na zariadenia na výrobu elektriny**

S cieľom zabezpečenia bezpečnej prevádzky sústav sa zabezpečí, aby všetky výrobné zariadenia plnili požiadavky podľa osobitného predpisu1) v oblasti frekvenčného nastavenia zariadení na výrobu elektriny, a to najneskôr do dvoch rokov odo dňa nadobudnutia účinnosti tejto vyhlášky.

# **§ 4**

# **Súčinnosť prevádzkovateľov sústav a výrobcov elektriny**

1. Za účelom kontroly plnenia stanovených požiadaviek sa vypracúva správa, v ktorej sú uvedené všetky zariadenia na výrobu elektriny pripojené do sústavy, ktoré za sledované obdobie splnili ustanovené požiadavky podľa § 3.
2. Informácie o plnení ustanovených požiadaviek podľa § 3 sa zasielajú prevádzkovateľovi prenosovej sústavy a úradu sumárne za kalendárny rok.
3. Správa o monitorovaní plnenia požiadaviek pre prevádzkovateľov sústav obsahuje:
   1. názov zariadenia na výrobu elektriny spolu s uvedením miesta pripojenia do sústavy,
   2. inštalovaný výkon zariadenia na výrobu elektriny,
   3. dátum splnenia požiadaviek podľa § 3.

# **§ 5**

# **Účinnosť**

Táto vyhláška nadobúda účinnosť 1. júla 2024.

1. ) Nariadenie Komisie (EÚ) 2016/631 zo 14. apríla 2016, ktorým sa stanovuje sieťový predpis pre požiadavky na pripojenie výrobcov elektriny do elektrizačnej sústavy (Ú. v. EÚ L 112, 27.4.2016). [↑](#footnote-ref-2)